[pic] | EURÓPAI BIZOTTSÁG |

Brüsszel, 2010.11.26.

COM(2010) 750 végleges

2011. ÉVI KÖLTSÉGVETÉSI TERVEZET

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

2011. ÉVI KÖLTSÉGVETÉSI TERVEZET

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Tekintettel:

- az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

- az Európai Unió 2011. költségvetési évre vonatkozó, a Bizottság által 2010. június 15-én benyújtott eredeti általános költségvetési tervezetére[2],

- az 1/2011. számú módosító indítvány tervezetére[3],

- a 2/2011. számú módosító indítvány tervezetére[4],

- a 3/2011. számú módosító indítvány tervezetére[5],

- az Európai Unió 2011. költségvetési évre vonatkozó eredeti általános költségvetési tervezetéről szóló, a Tanács által 2010. augusztus 12-én elfogadott tanácsi állásfoglalásra,

- az Európai Unió 2011. költségvetési évre vonatkozó eredeti általános költségvetési tervezetéről szóló tanácsi állásfoglalással kapcsolatos, az Európai Parlament által 2010. október 20-án elfogadott európai parlamenti módosításokra,

Az Európai Bizottság a költségvetési hatóság elé terjeszti a 2011. évi általános költségvetési tervezetet.

TARTALOMJEGYZÉK

1. Bevezetés 5

2. A 2011. évi költségvetési tervezet a többéves pénzügyi kereten belül 5

2.1 A többéves pénzügyi keret felső korlátjai a 2011. évi költségvetésben 5

2.2 A 2011. évi új költségvetési tervezet áttekintése 6

3. Az új költségvetési tervezetre vonatkozó javaslat főbb elemei 8

3.1. A kifizetési előirányzatokkal kapcsolatos általános megközelítés 8

3.2 A pénzügyi keret kiadási fejezetei 9

3.2.1 1a. fejezet – Versenyképesség a növekedésért és foglalkoztatásért 10

3.2.2 1b. alfejezet – Kohézió a növekedésért és a foglalkoztatásért 11

3.2.3 2. fejezet – A természeti erőforrások megőrzése és kezelése 12

3.2.4 3a. alfejezet — Szabadság, biztonság és a jog érvényesülése 12

3.2.5 3b. alfejezet — Uniós polgárság 13

3.2.6 4. fejezet – Az EU mint globális szereplő 13

3.2.7 5. fejezet – Igazgatás 14

3.3. Horizontális kérdések 15

3.3.1 Decentralizált ügynökségek 15

3.3.2 Végrehajtó ügynökségek 15

3.3.3 Kísérleti projektek és előkészítő intézkedések 15

3.3.4 Költségvetési megjegyzések 16

3.3.5 Új költségvetési tételek 16

3.3.6 Tartalékok 16

4. Záró megjegyzések 16

5. 2011. évi költségvetési tervezet a pénzügyi keret fejezetei szerinti bontásban 18

5.1 2011. évi költségvetési tervezet a pénzügyi keret fejezetei szerinti bontásban (összesített) 18

5.2 2011. évi költségvetési tervezet a pénzügyi keret fejezetei szerinti bontásban (részletes) 21

A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI

A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). A szakaszonkénti bontású kimutatások változásainak angol nyelvű változatát mellékelték tájékoztatásul.

1. Bevezetés

A Bizottság 2010. június 15-én valamennyi hivatalos nyelven továbbította a 2011. évi költségvetési tervezetet[6]. A 2011. évi költségvetési tervezet az első, amelyet a Lisszaboni Szerződés által bevezetett új rendelkezések értelmében kell tárgyalni. A Tanács augusztus 12-én fejezte be a költségvetési tervezet olvasatát, az Európai Parlament pedig október 20-án szavazott az olvasatáról. Mivel az Európai Parlament olyan módosításokat fogadott el a költségvetési tervezethez, amelyeket a Tanács nem kívánt elfogadni, az Európai Unió működéséről szóló szerződés (EUMSz.) 314. cikke (4) bekezdése c) pontjának megfelelően egyeztetőbizottságot hívtak össze.

Az egyeztetőbizottság október 26. és november 15. között 21 napig működött és nagyon közel volt a 2011. évi költségvetési tervezet elemeivel kapcsolatos megállapodáshoz. A rendelkezésre álló határidőn belül azonban nem sikerült összeegyeztetni az Európai Parlament és a Tanács álláspontját, ezért az EUMSz. 314. cikke (8) bekezdésének megfelelően „a Bizottság új költségvetési tervezetet nyújt be” .

2. A 2011. évi költségvetési tervezet a többéves pénzügyi kereten belül

2.1 A többéves pénzügyi keret felső korlátjai a 2011. évi költségvetésben

A többéves pénzügyi keretben a 2011. évi kiadási fejezetekre meghatározott kötelezettségvállalási előirányzatok felső korlátjai a következők:

Fejezet | Millió EUR-ban, folyó árakon |

1. Fenntartható növekedés 1a. Versenyképesség a növekedésért és foglalkoztatásért 1b. Kohézió a növekedésért és a foglalkoztatásért | 63 974 12 987 50 987 |

2. A természeti erőforrások megőrzése és kezelése ebből: Piachoz kapcsolódó kiadások és közvetlen kifizetések | 60 338 47 617 |

3. Uniós polgárság, szabadság, biztonság és a jog érvényesülése 3a. Szabadság, biztonság és a jog érvényesülése 3b. Uniós polgárság | 1 889 1 206 683 |

4. Az EU mint globális szereplő | 8 430 |

5. Igazgatás | 8 334 |

ÖSSZESEN | 142 965 |

A többéves pénzügyi keretben a kötelezettségvállalási előirányzatok teljes felső korlátja (142 965 millió EUR) az EU bruttó nemzeti jövedelmének (GNI) 1,14 %-a. A kifizetési előirányzatok felső korlátja 134 280 millió EUR, azaz a GNI 1,07 %-a.

2.2 A 2011. évi új költségvetési tervezet áttekintése

millió EUR

2010. évi költségvetés(1) | 2011. évi új költségvetési tervezet | Különbözet |

Mozgástér (2) | -27,2 |

— Versenyképesség a növekedésért és foglalkoztatásért | 14 862,9 | 11 343,3 | 13 520,6 | 11 645,8 | -9,0% | 2,7% |

A gazdasági fellendülés támogatását szolgáló energiaágazatbeli projektek nélkül | 12 882,9 | 10 315,8 | 13 520,6 | 11 620,6 | 5,0% | 3,0% |

Mozgástér (2) | -33,6 |

— Kohézió a növekedésért és foglalkoztatásért | 49 386,6 | 36 370,9 | 50 980,6 | 41 682,5 | 3,2% | 14,6% |

Mozgástér | 6,4 |

2. A természeti erőforrások megőrzése és kezelése | 59 498,8 | 58 135,6 | 58 659,2 | 56 409,3 | -1,4% | -3,0% |

Mozgástér | 1 678,8 |

3. Uniós polgárság, szabadság, biztonság és a jog érvényesülése | 1 687 ,5 | 1 411,0 | 1 821,9 | 1 460 ,2 | 8,0% | 3,5% |

Mozgástér | 67,1 |

— Szabadság, biztonság és a jog érvényesülése | 1 006,5 | 738,6 | 1 139,0 | 814,3 | 13,2% | 10,2% |

Mozgástér | 67,0 |

— Uniós polgárság | 681,0 | 672,4 | 682,9 | 646,0 | 0,3% | -3,9% |

Mozgástér | 0,1 |

4. Az EU mint globális szereplő | 8 141,0 | 7 787,7 | 8 754,3 | 7 249,0 | 7,5% | -6,9% |

Mozgástér (3) | -70,4 |

5. Igazgatás | 7 908,0 | 7 907,5 | 8 081,7 | 8 080,4 | 2,2% | 2,2% |

Mozgástér (4) | 334,3 |

Összesen | 141 484,8 | 122 955,9 | 141 818,3 | 126 527,1 | 0,2% | 2,9% |

A gazdasági fellendülés támogatását szolgáló energiaágazatbeli projektek nélkül | 139 504,8 | 121 928,4 | 141 818,3 | 125 502,1 | 1,7% | 2,9% |

Mozgástér (5),( 6) | 1 982,6 | 7 934,9 |

Előirányzatok a GNI %-ában | 1,17% | 1,02% | 1,13% | 1,01% |

(1) A 2010. évi költségvetés tartalmazza az 1–7. sz. költségvetés-módosítást. (2) Az 1a. alfejezet mozgástere nem veszi figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR). (3) A 4. fejezet mozgástere nem veszi figyelembe a sürgősségisegély-tartalékhoz kapcsolódó előirányzatokat (253,9 millió EUR). (4) Az 5. fejezet felső korlátja alatt fennmaradó mozgástér kiszámítása során figyelembe vették a 2007–2013 közötti időszakra vonatkozó pénzügyi keret 1. lábjegyzetét a személyzet által a nyugdíjrendszerbe fizetett 82 millió EUR-s hozzájárulás erejéig. (5) A kötelezettségvállalások teljes mozgástere nem veszi figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR), a sürgősségisegély-tartalékhoz kapcsolódó előirányzatokat (253,9 millió EUR), valamint a személyzet nyugdíjrendszerhez való hozzájárulásához kapcsolódó előirányzatokat (82 millió EUR). (6) A kifizetések teljes mozgástere nem veszi figyelembe a sürgősségisegély-tartalékhoz kapcsolódó előirányzatokat (100 millió EUR), valamint a személyzet nyugdíjrendszerhez való hozzájárulásához kapcsolódó előirányzatokat (82 millió EUR). |

A Bizottság a 2011. évi új költségvetési tervezetre vonatkozó javaslatát a Tanács és az Európai Parlament által az egyeztetési időszak során kifejtett állásponttal összhangban nyújtja be.

A kötelezettségvállalási előirányzatokat illetően a 2011. évi költségvetési tervezetben javasolt összes kiadás 141 818,3 millió EUR, ami a GNI 1,13 %-a, és a 2010. évi értékhez képest 332,0 millió EUR-val több. A felső korlátok alatti összes mozgástér így 1 984,1 millió EUR.

A kifizetési előirányzatokat a Tanács által augusztusban figyelembe vett szinten, vagyis 126 527,1 millió EUR-ban állapították meg, ami a GNI 1,01 %-a. Ez a 2010. évi költségvetésben szereplő kifizetési előirányzatokhoz képest 3 571,2 millió EUR növekedést jelent, a felső korlát alatti mozgástér 7 934,9 millió EUR. A Parlament – a tagállamok jelenlegi költségvetési megszorításait figyelembe véve – megértését fejezte ki a Tanács álláspontjára vonatkozóan. A Bizottság megismétli azon szilárd meggyőződését, hogy ez a kifizetési szint csak akkor fogadható el, ha a költségvetési hatóság a szükséges szintű kifizetési előirányzatok rendelkezésre állása érdekében vállalja, hogy költségvetés-módosítás vagy átcsoportosítás révén haladéktalanul eleget tesz a többletforrások iránti kéréseknek..

A „ Versenyképesség a növekedésért és foglalkoztatásért” elnevezésű 1a. alfejezet javasolt kötelezettségvállalási előirányzatai a 2010. évi költségvetéshez viszonyítva 9,0 %-kal csökkennek, és 13 520,6 millió EUR-t tesznek ki. Mivel ezek az összegek meghaladják az 1a. alfejezet felső korlátját, a Bizottság ezzel egyidejűleg a rugalmassági eszköz 34 millió EUR-s igénybevételét javasolja[7]. A kifizetési előirányzatok 2,7 %-kal 11 645,8 millió EUR-ra növekednek. E fejezet kötelezettségvállalási előirányzatainak látszólagos csökkenése abban az összefüggésben értelmezendő, hogy a 2010. évi költségvetésbe belefoglalták a gazdaságélénkítési terv energiaágazatbeli projektjeinek finanszírozását szolgáló további előirányzatok második részletét. Ha ezt az elemet kizárjuk, a kötelezettségvállalási előirányzatok 5,0 %-kal, a kifizetési előirányzatok pedig 3,0 %-kal nőnek.

A „ Kohézió a növekedésért és foglalkoztatásért” elnevezésű 1b. alfejezet kötelezettségvállalási előirányzatai 3,2 %-kal növekednek és 50 980,6 millió EUR-t tesznek ki, a fennmaradó mozgástér 6,4 millió EUR. A kifizetési előirányzatok 14,6 %-kal 41 682,5 millió EUR-ra növekednek. A kifizetések szintjének jelentős növekedése jól mutatja, hogy a kohéziós politika 2007–2013 közötti programozási időszakhoz kapcsolódó programjai megfelelően működnek, ezáltal hozzájárulnak az európai gazdaság élénkítéséhez.

A Bizottság „ A természeti erőforrások megőrzése és kezelése” elnevezésű 2. fejezet re 58 659,2 millió EUR összegű kötelezettségvállalási előirányzatot javasol, ami a 2010. évi költségvetéshez képest 1,4 %-os csökkenést jelent, a fennmaradó mozgástér pedig 1 680,3 millió EUR. A kifizetési előirányzatok 3,0 %-kal 56 409,3 millió EUR-ra csökkennek. E fejezeten belül elkülönítettek egy összeget a piachoz kapcsolódó kiadásokra és a közvetlen támogatásokra, ami 42 891,2 millió EUR kötelezettségvállalási és 42 786,6 millió EUR kifizetési előirányzatból áll.

A „Szabadság, biztonság és a jog érvényesülése” elnevezésű 3a. alfejezet kötelezettségvállalási előirányzatai 13,2 %-kal növekednek és 1 139,0 millió EUR-t tesznek ki, a fennmaradó mozgástér pedig 67,0 millió EUR. A kifizetési előirányzatok ugyancsak jelentősen növekednek: 10,2 %-kal 814,3 millió EUR-ra.

Az „Uniós polgárság” elnevezésű 3b. alfejezet kötelezettségvállalási előirányzatai 682,9 millió EUR-t tesznek ki, 0,1 millió EUR-s minimális mozgásteret engedélyezve. Az ezen alfejezethez tartozó kifizetési előirányzatok 3,9 %-kal 646,0 millió EUR-ra csökkennek. A csökkenés a Szolidaritási Alap 2010. évi igénybevételének (13,0 millió EUR) tudható be, amellyel az év során kiegészítették az eredeti költségvetést.

„Az EU mint globális szereplő” elnevezésű 4. fejezet kötelezettségvállalási előirányzatai 7,5 %-kal 8 754,3 millió EUR-ra emelkednek, így meghaladják a 4. fejezet felső korlátját. A Bizottság ezzel egyidejűleg a rugalmassági eszköz 71 millió EUR-s igénybevételét javasolja[8]. A kifizetési előirányzatok 6,9 %-kal 7 249,0 millió EUR-ra csökkennek. A kifizetési előirányzatok teljes összege a 2010. évihez képest csökkenést mutat, mivel a fennálló kötelezettségvállalások (az ún. „RAL”, reste à liquider ) összegei több, korábbi programok lezárására szolgáló jogcím esetében jelentősen csökkentek.

Az „Igazgatási kiadások” elnevezésű 5. fejezet kötelezettségvállalási és kifizetési előirányzatai összesen 2,2 %-kal növekednek, a kötelezettségvállalások összege 8 081,7 millió EUR, a kifizetéseké 8 080,4 millió EUR. A felső korlát alatt fennmaradó mozgástér így 334,3 millió EUR[9].

3. Az új költségvetési tervezetre vonatkozó javaslat főbb elemei

A 2011. évi új költségvetési tervezet előkészítésének kiindulópontja a Bizottság eredeti júniusi javaslata, amelyet három módosító indítvány: az 1/2011. számú[10] (Európai Külügyi Szolgálat), a 2/2011. számú[11] (ügynökségek és európai pénzügyi stabilizációs mechanizmus ) és a 3/2011. számú[12] (mezőgazdasági kiadások) módosított.

A most javasolt változtatások a költségvetési hatóság két ága között korábban lezajlott megbeszélésekre épülnek. A megbeszélések során jelentős mértékben közeledtek az álláspontok, a kompromisszumos elemeket pedig a 2011. évi költségvetésre vonatkozó gyors megállapodás elősegítése érdekében a Bizottság új javaslata megtartotta.

Amennyiben nem születne megállapodás a költségvetésről, az hátrányos következményekkel járna a kulcsfontosságú szakpolitikák és programok végrehajtására nézve, és a gazdasági bizonytalanság idején rossz üzenetet küldene Európa polgárai számára, továbbá megkérdőjelezné az Unió hitelességét nemzetközi szinten.

Mindezek tudatában a Bizottság arra törekszik, hogy ebben az új költségvetési tervezetre vonatkozó javaslatban összeegyeztesse a költségvetési hatóság két ágának álláspontját.

A javasolt változtatások részleteit az alábbiakban mutatjuk be.

3.1. A kifizetési előirányzatokkal kapcsolatos általános megközelítés

Az egyik fő kiigazítás a kifizetési előirányzatok szintjét érinti. A 2011. évi eredeti költségvetési tervezetben a Bizottság a 2010. évi költségvetéshez képest a programok kifizetési igényeinek értékelése alapján a kifizetések 5,8 %-os emelését javasolta.

Azóta az Európa előtt álló gazdasági nehézségek egyre nyilvánvalóbbá váltak, és az az általános konszenzus alakult ki a tagállamok körében, hogy megszorító intézkedéseket kell alkalmazni. A Bizottság ezért ebben az új költségvetési tervezetben összesen 126,5 milliárd EUR-t javasol kifizetési előirányzatokra, ahogyan azt a Tanács is javasolta. Az egyeztetés során kialakult, egymáshoz közelítő álláspontok szerint ez az összeg egy lehetséges átfogó megállapodás lényeges eleme lehet.

A Bizottság mindazonáltal hangsúlyozni szeretné, hogy a tagállami költségvetésekkel szemben az uniós költségvetés sohasem lehet deficites, és hogy a szakpolitikák végrehajtásával kapcsolatos, tagállamoktól érkező valamennyi visszatérítési kérelmet teljesíteni kell. Ebben a tekintetben lényeges, hogy a költségvetési hatóság két ága együttes nyilatkozatot adjon ki, melyben megerősítik arra irányuló készségüket, hogy szükség esetén gyorsan reagálnak költségvetés-módosítás vagy átcsoportosítás révén.

E követelmény teljesítése érdekében szükséges volt, hogy a Bizottságnak a 2011. évi költségvetési tervezetre vonatkozó eredeti javaslatához képest csökkentsék a kifizetési előirányzatokat, amit a következő módszertannal végeztek:

Miután figyelembe vették a nem differenciált előirányzatokra és az egyedi kifizetési emelésekre vonatkozóan javasolt kiigazítások következményeit – amint azt az alábbi 3.2. és 3.3. pont tartalmazza –, a kifizetési előirányzatoknak a Bizottság módosító indítványokat is magában foglaló költségvetési tervezetéhez képest történő átfogó csökkentését az alábbiak szerint osztották fel az egyes fejezetek között:

- egyharmad az 1b. alfejezetre,

- egyharmad a 2. fejezetre,

- egyharmad az 1a. és 3a. alfejezetre, valamint a 4. fejezetre,

- a 3b. alfejezet pedig változatlan marad.

Az egyes fejezeteken belül a kifizetések szintjéhez képest történő csökkentést arányosan felosztották a differenciált előirányzatokkal rendelkező összes költségvetési tétel között, ugyanakkor figyelembe vették azokat az egyedi kiigazításokat, amelyekre vonatkozóan az egyeztetőbizottság egymáshoz közelítő álláspontokat fejezett ki, amint azt az alábbi 3.2. és 3.3. pont tartalmazza, valamint a következők kivételével: kísérleti projektek és előkészítő intézkedések; decentralizált ügynökségek; az 1b. alfejezet azon költségvetési tételei, amelyeknek kifizetéseit az eredeti költségvetési tervezet olvasatakor a költségvetési hatóság mindkét ága változatlanul hagyta (főleg konvergencia); a 2. fejezeten belül a Life+, valamint az állat- és növény-egészségügyi programok; végül pedig a 4. fejezeten belül a sürgősségisegély-tartalék.

3.2 A pénzügyi keret kiadási fejezetei

A (decentralizált és végrehajtó) ügynökségek, valamint a kísérleti projektekre és előkészítő intézkedésekre vonatkozó javaslatok kivételével – amelyeket az alábbi 3.3. pont részletez – az új költségvetési tervezet a többéves pénzügyi keret fejezetei szerinti következő kiigazításokat tartalmazza:

3.2.1 1a. fejezet – Versenyképesség a növekedésért és foglalkoztatásért

A Bizottság néhány intézkedés esetében a kötelezettségvállalási előirányzatok emelését javasolja (lásd a táblázatot), ugyanakkor a többi intézkedés esetében változatlanul hagyja az eredeti költségvetési tervezetben javasoltakat. Az emelések az Európai Parlament prioritásait tükrözik az ifjúsággal, a kkv-kkel és a kutatással kapcsolatban.

Ez azt eredményezi, hogy a kötelezettségvállalási előirányzatok meghaladják a többéves pénzügyi keret felső korlátját, így a Bizottság az 1a. alfejezet vonatkozásában a rugalmassági eszköz 34 millió EUR-s igénybevételét javasolja.

Erre a fejezetre a kifizetési előirányzatok általános módszertana alkalmazandó. Mindazonáltal, amikor az Európai Parlament olvasata során emeléseket javasolt a kötelezettségek emelését kiegészítendő, azokat a Bizottság belefoglalta az új költségvetési tervezetbe. A Bizottság megerősíti továbbá a kifizetések 50 millió EUR-s összegét az Európai Globalizációs Alkalmazkodási Alap (EGAA) számára, ami a 3.1. pontban bemutatott átfogó csökkentéstől függ.

millió EUR

Költségvetési tétel | Megnevezés | A kötelezettségvállalási előirányzatok emelése/csökkentése |

2011. évi eredeti költségvetési tervezet | 2011. évi új költségvetési tervezet | Különbözet |

02 02 01 | Versenyképességi és innovációs keretprogram – Vállalkozói kezdeményezési és innovációs program | 138,0 | 148,0 | + 10,0 |

04 03 02 | Szakszervezeti képviselőkkel folytatott előzetes konzultációs ülések költsége | 0,45 | 0,5 | + 0,05 |

04 03 03 01 | Munkaügyi kapcsolatok és szociális párbeszéd | 16,4 | 16,5 | + 0,1 |

04 03 03 02 | Tájékoztató és képzési intézkedések a munkavállalói szervezetek számára | 16,7 | 17,0 | + 0,3 |

04 03 03 03 | Vállalkozások képviselőinek tájékoztatása, a velük folytatott egyeztetés és részvételük | 7,3 | 7,5 | + 0,2 |

04 03 04 | EURES (Európai Foglalkoztatási Szolgálat) | 19,5 | 20,5 | + 1,0 |

08 13 01 | Kapacitások – Kutatás a kis- és középvállalkozások (kkv-k) javára | 221,1 | 223,1 | + 2,0 |

09 02 01 | EU-szakpolitika meghatározása és végrehajtása az elektronikus kommunikáció terén | 2,4 | 4,0 | + 1,6 |

12 02 02 | A SOLVIT program és az egységes piaccal kapcsolatos segítségnyújtási szolgáltatásokra vonatkozó cselekvési terv | p.m. | 1,3 | + 1,3 |

15 02 02 | Erasmus Mundus | 94,5 | 96,5 | + 2,0 |

15 02 22 | Egész életen át tartó tanulás programja | 1 009,7 | 1 027,7 | + 18,0 |

15 07 77 | Emberek | 754,4 | 764,4 | + 10,0 |

24 02 01 | Operatív programok a csalás elleni küzdelem területén | 14,2 | 15,0 | + 0,8 |

32 04 06 | Versenyképességi és innovációs keretprogram — „Intelligens energia – Európa” Program | 104,5 | 114,5 | + 10,0 |

32 06 01 | Az energiához kapcsolódó kutatás | 157,7 | 167,7 | + 10,0 |

Részösszeg | Emelések | + 67,4 |

01 02 04 | Prince – A gazdasági és monetáris unióról folytatott kommunikáció, beleértve az euróról szóló kommunikációt | 6,5 | 5,5 | - 1,0 |

02 02 02 01 | Az EU–Japán Ipari Együttműködési Központ támogatása és nemzetközi kutatócsoportokban való részvétel | 2,45 | 2,15 | - 0,3 |

12 02 01 | A belső piac megvalósítása és fejlesztése | 8,8 | 8,4 | - 0,4 |

26 02 01 | Az árubeszerzésre, az építési beruházásra és a szolgáltatás megrendelésére irányuló közbeszerzési szerződések odaítélési és meghirdetési eljárásai | 15,2 | 14,4 | - 0,8 |

Részösszeg | Csökkentések | - 2,5 |

Összesen | + 64,9 |

3.2.2 1b. alfejezet – Kohézió a növekedésért és a foglalkoztatásért

Az eredeti költségvetési tervezethez képest a kötelezettségvállalási előirányzatok nem változnak, egyetlen kivétellel: ez a 13 03 31. új költségvetési jogcímcsoport (Technikai segítségnyújtás és információterjesztés a balti-tengeri térségre vonatkozó uniós stratégiáról, valamint a makrorégiós stratégia jobb ismerete), amelyet 2,5 millió EUR kötelezettségvállalási előirányzattal (kifizetési előirányzat nélkül) hoztak létre.

A kifizetési előirányzatokat a költségvetési tervezet 126,5 milliárd EUR-s átfogó korlátjának figyelembevétele érdekében módosították. E fejezet vonatkozásában különösen fontos, hogy a fenti 3.1. pontban említett együttes nyilatkozatot megerősítsék annak érdekében, hogy szükség esetén további kifizetési előirányzatokat lehessen gyorsan rendelkezésre bocsátani.

3.2.3 2. fejezet – A természeti erőforrások megőrzése és kezelése

Az új javaslat kiindulópontja a szükségleteknek a Bizottság által az eredeti költségvetési tervezetében készített és később a 3/2011. számú módosító indítványában frissített alapos elemzése. Az új javaslat beépíti az Európai Parlament néhány prioritását, így például az Iskolatej re, a Life+ -ra, a Közösségi Halászati Ellenőrző Hivatal ra és az Állategészségügy re vonatkozó emeléseket, valamint részben magában foglalja a Tanács állásfoglalását a számviteli elszámolás ról. A következő táblázat részletesen tartalmazza e kiigazításokat.

A nem differenciált előirányzatok vonatkozásában a kifizetéseket a kötelezettségvállalásokkal azonos szinten határozták meg. A többi költségvetési tétel esetében a kifizetések általános módszertanát követték (lásd a fenti 3.1. pontot).

millió EUR

Költségvetési tétel | Megnevezés | A kötelezettségvállalási előirányzatok emelése/csökkentése |

2011. évi eredeti költségvetési tervezet | 2011. évi új költségvetési tervezet | Különbözet |

05 02 12 08 | Iskolatej | 80,0 | 90,0 | + 10,0 |

07 03 07 | LIFE+ (Környezetvédelmi célú pénzügyi eszköz — 2007–2013) | 298,3 | 305,0 | + 6,7 |

11 07 01 | A halászati erőforrás-gazdálkodás támogatása (alapadatok összegyűjtése) | 46,0 | 48,0 | + 2,0 |

11 08 05 02 | Közösségi Halászati Ellenőrző Hivatal (CFCA) – Hozzájárulás a 3. címhez | 1,501 | 5,501 | + 4,0 |

17 04 01 01 | Állatbetegségek felszámolására irányuló és monitoringprogramok, valamint az állatok olyan fizikai állapotának ellenőrzése, amely egy külső tényezőhöz kapcsolódva közegészségügyi kockázatot jelenthet — Új intézkedések | 260,0 | 270,0 | + 10,0 |

Részösszeg | Emelések | + 32,7 |

05 07 01 06 | A korábbi évek számláinak számviteli vizsgálata, tekintettel az EMOGA Garanciaalap (korábbi intézkedések) és az EMGA megosztott igazgatási kiadásaira | -72,0 | -272,0 | - 200,0 |

Részösszeg | Csökkentések | - 200,0 |

Összesen | - 167,3 |

Ez a költségvetési tervezet tartalmaz továbbá 540 millió EUR címzett bevételt az EMGA számára, amelyet 2010-ről 2011-re visznek át. Ez az összeg a 2011. évi eredeti költségvetési tervezethez csatolt 3/2011. számú módosító indítványban előirányzott 210 millió EUR-nál magasabb, mert a 2010. évi költségvetés végrehajtása során 2010-ben keletkezett címzett bevételeket kisebb mértékben használták fel. Ennek eredményeképpen ez a 2010-ről 2011-re átvitt pótlólagos címzett bevétel 330 millió EUR-val csökkenti a 05 02 08 03. ( Termelői szervezetek számára biztosított működési alapok ) és a 05 03 01 01. ( Egységes támogatási rendszer (SPS) ) költségvetési jogcím előirányzatai iránti szükségletet. E tételek előirányzatainak csökkentése lehetővé teszi, hogy ugyanilyen összeggel megemeljék a 2. fejezet 2011-ben rendelkezésre álló lekötetlen mozgásterét.

3.2.4 3a. alfejezet — Szabadság, biztonság és a jog érvényesülése

A Bizottság javaslata nagyrészt változatlan, a következő módosításokkal:

millió EUR

Költségvetési tétel | Megnevezés | A kötelezettségvállalási előirányzatok emelése/csökkentése |

2011. évi eredeti költségvetési tervezet | 2011. évi új költségvetési tervezet | Különbözet |

18 04 07 | Az erőszak elleni küzdelem (Daphne) | 17,7 | 20,0 | + 2,35 |

18 05 08 | A terrorizmus megelőzése, felkészültség és következményeinek kezelése | 23,1 | 24,1 | + 1,0 |

18 07 03 | Drogprevenció és felvilágosítás | 3,0 | 4,0 | + 1,0 |

Részösszeg | Emelések | + 4,35 |

18 01 04 14 | Polgári igazságszolgáltatás – Igazgatási kiadások | 0,3 | 0,25 | - 0,05 |

18 02 11 01 | A szabadságon, biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző ügynökség — Hozzájárulás az 1. és 2. címhez | 10,3 | 5,15 | - 5,15 |

18 03 05 | Európai Migrációs Hálózat | 8,0 | 7,5 | -0,5 |

Részösszeg | Csökkentések | - 5,7 |

Összesen | - 1,35 |

A fent említett költségvetési tételekhez kapcsolódó kifizetések változatlanok maradnak a 18 01 04 14. és a 18 02 11 01. költségvetési jogcím kivételével, mivel ezeknél a kifizetési előirányzatokat a kötelezettségvállalási előirányzatok csökkentésének megfelelő összeggel csökkentik.

3.2.5 3b. alfejezet — Uniós polgárság

A kötelezettségvállalási előirányzatokat az eredeti költségvetési tervezetben javasolt szinten rögzítik, néhány emeléssel együtt, amelyek az Európai Parlament ifjúsággal és kommunikációval kapcsolatos prioritásait tükrözik:

millió EUR

Költségvetési tétel | Megnevezés | A kötelezettségvállalási előirányzatok emelése/csökkentése |

2011. évi eredeti költségvetési tervezet | 2011. évi új költségvetési tervezet | Különbözet |

15 05 06 | Különleges éves rendezvények | p.m. | 4,0 | + 4,0 |

15 05 55 | Cselekvő ifjúság | 126,1 | 129,1 | + 3,0 |

16 03 01 | Tájékoztatási irodák | 12,6 | 13,58 | + 0,98 |

Részösszeg | Emelések | + 7,98 |

Összesen | + 7,98 |

A megfelelő további kifizetési előirányzatokat a kötelezettségvállalások emelésének 50 %-ában határozták meg, kivéve a 15 05 06. költségvetési jogcímcsoportot, amelynél a kifizetéseket a kötelezettségvállalásokkal azonos szinten rögzítették.

3.2.6 4. fejezet – Az EU mint globális szereplő

A Bizottság néhány olyan célzott emelést javasol, amelyek a költségvetési hatóság prioritásait tükrözik. A legjelentősebb változás Palesztinához kapcsolódik, amely esetében a Bizottság 100 millió EUR-s további összeget javasol. Ezek a kiigazítások azt eredményezik, hogy a kötelezettségvállalási előirányzatok meghaladják a többéves pénzügyi keret felső korlátját, ezért a Bizottság a 4. fejezet vonatkozásában a rugalmassági eszköz 71 millió EUR-s igénybevételét javasolja Palesztina további szükségleteinek fedezése érdekében.

A fenti 3.1. pontban említett általános módszertan alkalmazásának sérelme nélkül, a Palesztinára vonatkozó kifizetési előirányzatokat is megemelik 100 millió EUR-val, míg a többi tétel esetében, amelyeknél megemelik a kötelezettségvállalásokat, a kifizetéseket az eredeti költségvetési tervezetben szereplő szinten tartják fenn. A Bizottság javasolja továbbá, hogy az egyeztetőbizottságban felmerült kompromisszumnak megfelelően 100 millió EUR-ra korlátozzák a sürgősségisegély-tartalék kifizetéseit.

millió EUR

Költségvetési tétel | Megnevezés | A kötelezettségvállalási előirányzatok emelése/csökkentése |

2011. évi eredeti költségvetési tervezet | 2011. évi új költségvetési tervezet | Különbözet |

14 03 04 | Helyes irányítás az adózás területén | p.m. | 1,0 | + 1,0 |

15 02 27 02 | Európai Képzési Alapítvány – Hozzájárulás a 3. címhez | 5,5 | 6,0 | + 0,5 |

19 04 03 | Választási megfigyelés | 34,1 | 38,0 | + 3,9 |

19 08 01 02 | Európai szomszédsági és partnerségi pénzügyi támogatás Palesztina, a békefolyamat és az UNRWA számára | 200,0 | 300,0 | + 100,0 |

19 08 01 03 | Európai szomszédsági és partnerségi pénzügyi együttműködés Kelet-Európával | 555,4 | 556,4 | + 1,0 |

19 09 01 | Együttműködés Latin-Amerika fejlődő országaival | 362,8 | 377,8 | + 14,5 |

19 10 01 01 | Együttműködés Ázsia fejlődő országaival | 528,8 | 543,8 | + 15,0 |

21 02 01 | Élelmezésbiztonság | 241,8 | 243,8 | + 2,0 |

21 03 01 | A fejlesztés nem állami szereplői | 192,7 | 193,7 | + 1,0 |

21 05 01 01 | Egészségügy | 30,6 | 32,6 | + 2,0 |

22 02 07 03 | Pénzügyi támogatás a ciprusi török közösség gazdasági fejlődésének előmozdítására | 25,0 | 28,0 | + 3,0 |

23 03 06 | Polgári védelmi beavatkozások harmadik országokban | 4,0 | 9,0 | + 5,0 |

Részösszeg | Emelések | + 148,9 |

01 03 02 | Makrogazdasági támogatás | 114,9 | 104,9 | - 10,0 |

19 11 03 | Az Európai Unió szerepe a világban | 5,0 | 4,0 | - 1,0 |

Részösszeg | Csökkentések | - 11,0 |

Összesen | + 137,9 |

3.2.7 5. fejezet – Igazgatás

A javasolt új költségvetési tervezet nem tartalmazza a valamennyi intézményre vonatkozó bérkiigazításhoz (1,85 %) kapcsolódóan 2009-ből fennmaradt előirányzatokat, amíg a Bíróság 2010. november 24-i, a Bizottság javára hozott ítéletét követően el nem fogadják az új tanácsi rendeletet. 2011-ben a Bizottság új költségvetés-módosítási tervezetet fog benyújtani. Addig az 5. fejezet felső korlátján belül elegendő mozgásteret kell hagyni felhasználatlanul. Az egyeztetőbizottság kompromisszumtervezete egy együttes nyilatkozattervezetet foglalt magában, amely szerint a költségvetési hatóság mindkét ága kötelezettséget vállal költségvetés-módosítás gyors elfogadására, amennyiben a Bíróság a megfelelő béremelés javára dönt. A Bizottság e nyilatkozat elfogadását a 2011. évi költségvetéssel kapcsolatos végleges megállapodás elengedhetetlen részének tekinti.

Ezenfelül a bérekre és nyugdíjakra vonatkozó előirányzatokat a 2010. évi bérkiigazítással kapcsolatban valamennyi intézmény esetében lefelé módosították, ami tükrözi a legfeljebb 0,7 %-os legfrissebb becsléseket.

A Bizottság vonatkozásában az új költségvetési tervezet az 1/2011. számú módosító indítványt (Európai Külügyi Szolgálat) követő helyzeten alapul, az xx 01 02 11 02. (Konferenciákkal és ülésekkel kapcsolatos költségek) és az xx 01 02 11 03. (Bizottságok ülései) tétel kivételével, amelyeknél – a kompromisszum szellemében – az előirányzatokat a költségvetési hatóság mindkét ága által saját olvasatuk során elfogadott alacsonyabb szinten határozták meg.

A többi intézmény esetében az új költségvetési tervezet – a bérekkel kapcsolatos korrekciókat is figyelembe véve – az Európai Parlament olvasatát tükrözi, kivéve a Tanács vonatkozásában, ahol az 1/2011. számú módosító indítvány (Európai Külügyi Szolgálat) után a Tanács saját álláspontját követték.

Az Európai Parlament, a Tanács és a Bizottság kivételével az intézmények esetében a pótlólagos álláshelyek 2010-hez képest a következőképpen alakultak: az Európai Unió Bírósága (+29), Európai Szociális és Gazdasági Bizottság (+11), Régiók Bizottsága (+18), európai ombudsman (+1) és európai adatvédelmi biztos (+2).

3.3. Horizontális kérdések

3.3.1 Decentralizált ügynökségek

A decentralizált ügynökségek esetében az uniós hozzájárulást (a kötelezettségvállalási és kifizetési előirányzatokban egyaránt), valamint az álláshelyek számát a Bizottság által a 2/2011. számú módosító indítvánnyal módosított eredeti költségvetési tervezetben javasolt szinten határozták meg, a következő kivételekkel:

- A 4. fejezeten belül a 15 02 27 02. költségvetési jogcím (Európai Képzési Alapítvány – Hozzájárulás a 3. címhez) vonatkozásában a Bizottság a kötelezettségvállalási és kifizetési előirányzatok egyaránt 0,5 millió EUR-s emelését javasolja.

- A 2. fejezeten belül a 11 08 05 02. költségvetési jogcím (Közösségi Halászati Ellenőrző Hivatal (CFCA) – Hozzájárulás a 3. címhez) vonatkozásában a Bizottság a kötelezettségvállalások 4 millió EUR-s emelését javasolja.

Az eredeti költségvetési tervezethez képest, valamint a költségvetési hatóság mindkét ága által az eredeti költségvetési tervezet saját olvasata során együttesen elfogadottak szerint:

- Az Eurojust eggyel kevesebb pótlólagos álláshelyet kap.

- A szabadságon, biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző ügynökség előirányzatait a felére csökkentik.

3.3.2 Végrehajtó ügynökségek

A végrehajtó ügynökségek vonatkozásában az uniós hozzájárulást (a kötelezettségvállalási és kifizetési előirányzatokban egyaránt), valamint az álláshelyek számát a júniusi költségvetési tervezetben javasolt szinten határozták meg.

3.3.3 Kísérleti projektek és előkészítő intézkedések

A Bizottság az új költségvetési tervezetben egy 46 kísérleti projektből és előkészítő intézkedésből álló átfogó csomagot javasol, amelynek kifizetési előirányzatai összesen 72,7 millió EUR-t tesznek ki. A csomag tartalmazza az Európai Parlament, a Tanács és a Bizottság által javasolt összes kísérleti projektet és előkészítő intézkedést.

Amennyiben úgy tűnik, hogy egy kísérleti projektre vagy előkészítő intézkedésre meglévő jogalap vonatkozik, a Bizottság a vonatkozó jogalap értelmében végrehajthatja az érintett intézkedést és az év folyamán javasolhatja az előirányzatok megfelelő költségvetési tételre történő átcsoportosítását.

Az összes kísérleti projekt és előkészítő intézkedés vonatkozásában a kifizetési előirányzatokat a megfelelő kötelezettségvállalási előirányzatok legfeljebb 50 %-ában határozzák meg; az eredetileg javasolt összeget fenntartják, ha nem haladja meg a kötelezettségvállalások 50 %-át. A már meglévő és 2011-re meghosszabbítandó kísérleti projektek és előkészítő intézkedések esetében a kifizetések szintje megegyezik az eredeti költségvetési tervezetben meghatározottal.

Az „Uniós mediációs támogatás”-sal kapcsolatos új előkészítő intézkedést áthelyezték a X. szakasz – Európai Külügyi Szolgálat 2 2 3 8. költségvetési jogcímébe.

3.3.4 Költségvetési megjegyzések

A Bizottság a XX 01 02 11. tételre vonatkozó kiegészítő megjegyzések kivételével az Európai Parlament, illetve a Tanács olvasatában bevezetett összes szöveges módosítást elfogadta, azzal a kikötéssel, hogy ezek nem módosíthatják valamely meglévő jogalapot, illetve nem hosszabbíthatják meg a hatályát.

3.3.5 Új költségvetési tételek

A Bizottság által az eredeti költségvetési tervezetében és a három módosító indítványban javasolt költségvetési nómenklatúra változatlan marad. A Bizottság ezen felül új költségvetési tételeket javasol a kísérleti projektek és az előkészítő intézkedések csomagjának figyelembevétele érdekében.

A KKBP eredeti nómenklatúrája továbbá a következőképpen módosul:

- 19 03 01 01 — Grúziai megfigyelő misszió

- 19 03 01 02 — EULEX Kosovo

- 19 03 01 03 — EUPOL Afghanistan

- 19 03 01 04 — A béke- és biztonsági folyamatok megfigyelésével és végrehajtásával kapcsolatos egyéb missziók.

3.3.6 Tartalékok

A költségvetési rendelet 43. cikkének (1) bekezdésével teljes összhangban a tartalékokat különösen olyan tételekre határozzák meg, amelyek vonatkozásában még nem fogadták el a jogalapot.

4. Záró megjegyzések

Azáltal, hogy a Bizottság olyan új 2011. évi költségvetési tervezetet javasol, amely magában foglalja az egyeztetőbizottság által elért kompromisszum elemeit, megteremti a 2011. évi költségvetés gyors elfogadásának feltételeit, további egyeztetési időszak alkalmazása nélkül.

Az Európai Unió szakpolitikáinak és programjainak megfelelő végrehajtása érdekében alapvető a 2011. évi költségvetés időben történő elfogadása és hatálybalépése. A Bizottság e cél elérése érdekében minden tőle telhetőt megtesz.

5. 2011. évi költségvetési tervezet a pénzügyi keret fejezetei szerinti bontásban

5.1 2011. évi költségvetési tervezet a pénzügyi keret fejezetei szerinti bontásban (összesített)

Fejezet | Költségvetés | Pénzügyi keret | Új költségvetési tervezet | Különbözet | Különbözet |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

EUR | EUR | EUR | % | EUR |

[pic]

5.2 2011. évi költségvetési tervezet a pénzügyi keret fejezetei szerinti bontásban (részletes)

Fejezet | Költségvetés | Pénzügyi keret | Új költségvetési tervezet | Különbözet | Különbözet |

2010 (1) | 2011 | 2011 | 2011 / 2010 | 2011 – 2010 |

(1) | (2) | (3) | (3 / 1) | (3 – 1) |

EUR | EUR | EUR | % | EUR |

[1] HL L 248., 2002.9.16., 1. o.

[2] COM(2010)300, 2010.6.15.

[3] SEC(2010) 1064, 2010.9.15.

[4] SEC(2010) 1199, 2010.10.11.

[5] COM(2010) 601, 2010.10.20.

[6] COM(2010)300., 2010.6.15.

[7] Az 1a. alfejezet mozgástere nem veszi figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR).

[8] A 4. fejezet mozgástere nem veszi figyelembe a sürgősségisegély-tartalékhoz kapcsolódó előirányzatokat (253,9 millió EUR).

[9] Az 5. fejezet felső korlátja alatti mozgástér kiszámítása során figyelembe vették a 2007–2013 közötti időszakra vonatkozó pénzügyi keret (1) lábjegyzetét a személyzet által a nyugdíjrendszerbe fizetett 82 millió EUR hozzájárulás erejéig. A többi intézmény esetében figyelembe vett 2011. évi kiadási szint a legfrissebb hozzáférhető becsült adatokból indul ki.

[10] SEC(2010) 1064, 2010.9.15.

[11] SEC(2010) 1199, 2010.10.11.

[12] COM(2010) 601, 2010.10.20.